Producenterne gør telefonerne så tynde som muligt. Det er dog knap så vigtigt for vi nordjyder.

Der kommer hele tiden nye smartphones på markedet, og flere af producenterne har travlt med at fortælle om det tynde design. Det gælder eksempelvis Huawei med P1 S på 6,7 mm og Apple med iPhone 5 på 7,6 mm, men den detalje kan de formentlig godt undlade at fremhæve på plakaterne i Skagen, Hjørring, Aalborg og omegn, skriver mobilsiden.dk. En ny undersøgelse viser nemlig, at smartphone-brugerne i Region Nordjylland ikke tillægger størrelsen lige så stor betydning som de potentielle købere i resten af landet. Blot 8,5 procent af de adspurgte nordjyder angiver, at telefonens størrelse har afgørende betydning, når de skal købe nye mobiltelefon, skriver mobilsiden.dk. I landets øvrige regioner har størrelsen afgørende betydning for henholdsvis 23,9 procent (Region Midtjylland), 19,3 procent (Region Syddanmark), 13,3 procent (Region Hovedstaden) og 16,0 procent (Region Sjælland) af smartphone-ejerne.